मिथुन- आज सुबह से चंद्रमा आपकी राशि से चौथे भाव में आ जाएगा. दिन आपके लिए कुल मिलाकर अच्छा रहेगा. आज आपमें उत्साह भरपूर रहेगा और आप जिस भी काम के लिए मन में उत्साह महसूस करने लगेंगे,आपको उसमें सफलता भी मिलेगी. आपके मन में भी अपने कार्यों के लिएए बहुत जागरुकता रहेगी, और अगर आप किसी काम के लिए विशेष रूप से प्रेरित महसूस नहीं करते हैं, तो भी थोड़ी ही देर में आप अपने अनमने मूड से बाहर आ जाएंगे और पूरी शक्ति से काम पर लग जाएंगे. जहां भी सुस्ती महसूस हो, अपने किसी साथी को काम में अपने साथ शामिल कर लें, आपका मूड भी बन जाएगा और आपको अपने प्रयासों के अच्छे परिणाम भी मिलेंगे. आज आप अपने किसी साथी की कर्मठता से बहुत प्रभावित हो सकते हैं. लेकिन अपनी इस मनोदशा का अहसास किसी को न होने दें, वरना यही चीज आपके लिए बोझ बन जाएगी. व्यक्तिगत तौर पर भी आज आप किसी बहुत बातूनी किस्म के व्यक्ति पर मुग्ध हो सकते हैं. लेकिन इस धारणा को जल्द से जल्द अपने मन से निकाल दें. उस व्यक्ति का और आपका साथ थोड़ी ही समय का है. इसी प्रकार अगर आज कोई व्यक्ति आपकी बहुत बढ़चढ़कर प्रशंसा करे, तो आप उससे उल्टे और सावधान हो जाएं. बहुत संभव है कि यह प्रशंसा केवल आपको भावनात्मक तौर पर कमजोर करने के लिए की जा रही हो. आज आपको अपने लगभग सारे करीबी मित्रों और सहयोगियों से पूरा समर्थन मिलेगा. इस दिन को व्यर्थ न गंवाएं. परिवार के दायित्वों की पूर्ति होगी.